CELEX: 31983R2119
Language: el
Date: 1983-07-25 00:00:00
Title: Κανονισμός (ΕΟΚ) αριθ. 2119/83 του Συμβουλίου της 25ης Ιουλίου 1983 περί αυξήσεως κατά 25 των ορίων εργασιών που ορίζονται στο άρθρο 11 παράγραφος 2 του κανονισμού (ΕΟΚ) αριθ. 269/79 περί καθιερώσεως κοινής δασικής δράσης σε ορισμένες μεσογειακές περιοχές της Κοινότητας

Avis juridique important

|

31983R2119

Κανονισμός (ΕΟΚ) αριθ. 2119/83 του Συμβουλίου της 25ης Ιουλίου 1983 περί αυξήσεως κατά 25 των ορίων εργασιών που ορίζονται στο άρθρο 11 παράγραφος 2 του κανονισμού (ΕΟΚ) αριθ. 269/79 περί καθιερώσεως κοινής δασικής δράσης σε ορισμένες μεσογειακές περιοχές της Κοινότητας  

Επίσημη Εφημερίδα αριθ. L 205 της 29/07/1983 σ. 0004 - 0004

***** ΚΑΝΟΝΙΣΜΟΣ (ΕΟΚ) αριθ. 2119/83 ΤΟΥ ΣΥΜΒΟΥΛΙΟΥ  της 25ης Ιουλίου 1983  περί αυξήσεως κατά 25 % των ορίων εργασιών που ορίζονται στο άρθρο 11 παράγραφος 2 του κανονισμού (ΕΟΚ) αριθ. 269/79 περί καθιερώσεως κοινής δασικής δράσης σε ορισμένες μεσογειακές περιοχές της Κοινότητας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 269/79 του Συμβουλίου της 6ης Φεβρουαρίου 1979 περί καθιερώσεως κοινής δασικής δράσης σε ορισμένες μεσογειακές περιοχές της Κοινότητας (1), και ιδίως το άρθρο 10 παράγραφος 3,  την πρόταση της Επιτροπής,  Εκτιμώντας:  ότι το άρθρο 10 παράγραφος 3 του κανονισμού (ΕΟΚ) αριθ. 269/79 προβλέπει ότι τρία έτη από της θέσεως σε εφαρμογή του εν λόγω κανονισμού το Συμβούλιο θα προβεί, κατόπιν προτάσεως της Επιτροπής, στην εξέταση της κατάστασης εξέλιξης των εργασιών· ότι αν κατά την εξέταση αυτή προκύπτει ότι τα όρια των προς εκτέλεση εργασιών, που αναφέρονται στο άρθρο 11, είναι δυνατόν να επιτευχθούν προ της λήξεως της περιόδου των πέντε ετών (προβλεπόμενη διάρκεια για την υλοποίηση της κοινής δράσης), όρια αυτά θα δύναται να αυξηθούν κατά 25 % κατά ανώτατο όριο και θα υπάρχει αύξηση ανάλογη με το προβλεπόμενο κόστος της κοινής δράσης·  ότι πέρασαν τρία έτη από τη θέση σε εφαρμογή του κανονισμού (ΕΟΚ) αριθ. 269/79 και το Συμβούλιο προέβη, κατόπιν προτάσεως της Επιτροπής, στην προβλεπόμενη εξέταση· ότι από την εξέταση προέκυψε ότι τα όρια των προς εκτέλεση εργασιών δύνανται να επιτευχθούν πριν από το τέλος του 1984, που είναι και το τέλος της περιόδου των πέντε ετών η οποία έχει οριστεί για την κοινή δράση·  ότι για να επιτευχθούν όλοι οι στόχοι της κοινής δράσης πρέπει να της δοθεί η δυνατότητα να εξελιχθεί ομαλά μέχρι το τέλος της με αδιάλειπτο και κανονικό ρυθμό· ότι, για το σκοπό αυτό, είναι απαραίτητο να χορηγηθεί η ανώτατη αύξηση των πιστώσεων, όπως προβλέπεται στο άρθρο 10 παράγραφος 3,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Τα όρια των προς εκτέλεση εργασιών, που αναφέρονται στο άρθρο 11 παράγραφος 2 του κανονισμού (ΕΟΚ) αριθμός 269/79, αυξάνονται κατά 25 %.  Το προβλεπόμενο κόστος της κοινής δράσης που επιβαρύνει το Ταμείο, όπως αναφέρεται στο άρθρο 10 παράγραφος 2 του εν λόγω κανονισμού, αυξάνεται από 184 εκατομμύρια σε 230 εκατομμύρια ECU .  Άρθρο 2  Ο παρών κανονισμός αρχίζει να ισχύει την τρίτη μέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Ιουλίου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. L 38 της 14. 2. 1979, σ. 1.